
PÎNĂ relativ recent, transmiterea către urmaşi— într-o 
măsură mai mare sau mai mică—a modificărilor de 
deprindere sau de structură pe care părinţii le-au 
dobîndit pe parcursul vieţii lor individuale era o 
concepție general acceptată. Părintele intelectual al 
celor care o împărtăşesc este considerat a fi Lamarck. 
În Histoire Naturelle, el spune: „Dezvoltarea 
organelor şi forța lor de a acționa sînt continuu 
determinate de întrebuinţarea acelor organe”. Este 
ceea ce numim a treia lege a lui Lamarck. În cea 
de-a patra, savantul insista asupra naturii ereditare 
a efectelor unei astfel de întrebuinţări. „Iot ceea 
ce a fost dobîndit, iniţiat sau schimbat de-a lungul 
vieţii”, spune el, „este păstrat în cadrul reproducerii 
şi transmis către noii indivizi care provin din cei care 
au suferit respectivele schimbări”. 


Darwin a acceptat o astfel de transmitere, a 
subordonat-o selecţiei naturale și a încercat să o 
explice prin teoria pangenezei. Conform acestei 
ipoteze, toate celulele componente ale unui organism 
eliberează gemule minuscule, iar acestea și altele 
asemenea, adunîndu-se în celulele reproducătoare, 
constituie germenii parentali din care se dezvoltă 
toate celulele progeniturii acelui organism. Această 
teorie—sumar rezumată aici—a avut partea ei de 
critici. Publicul a recunoscut imediat importanţa 
crucială, în biologie, a chestiunilor legare de eredi- 
tate şi le-a dezbătut cu înflăcărare. Între timp a 
ieşit însă la iveală o altă perspectivă asupra relaţiei 
dintre organism şi celulele reproducătoare, o teorie 
care, în anii din urmă, a căpătat acordul multora 
dintre biologii noştri de frunte—chiar dacă nu al 
tuturor. De ea se leagă inseparabil numele lui Francis 
Galton, în Anglia, și al lui August Weismann, în 
Germania. Această concepţie—iarăşi, rezumată în 
cel mai scurt mod posibil—este următoarea: Ovulul 
fertilizat al oricărui organism pluricelular dă naștere 
tuturor celulelor din care este compus organismul. În 
unele dintre acestea, celulele reproducătoare, materi- 


alul germinal este pus deoparte, întru continuitatea 
neamului; restul celulelor generează toate celelalte 
celule ale corpului, cele care constituie sau generează 
muşchii, nervii, oasele, organele şi așa mai departe. 
Prin urmare, avem o diviziune între materialul germi- 
nal şi cel somatic. Cel dintii dă naştere materialului 
germinal şi corpului, însă—conform Profesorului 
Weismann—componenta somatică nu participă la 
generarea materialului germinal al celulelor repro- 
ducătoare, chiar dacă o serveşte și o protejează, și 
chiar dacă poate exercita o oarecare influenţă asupra 
acestuia. 


Dezvoltarea logică a acestei teorii l-a făcut pe 
Profesorul Weismann să se îndoiască de transmite- 
rea trăsăturilor dobîndite de către materialul soma- 
tic, de-a lungul vieţii individului, şi să reexamineze 
presupusele dovezi ale acesteia. Căci dacă materia 
cerebrală, de pildă, nu contribuie cu nimic la celu- 
lele reproducătoare, orice modificare pe care o do- 
bîndește de-a lungul vieţii individului poate ajunge 
la materialul germinal doar prin vreo modalitate 
indirectă de influențare. Dar este posibil ca vreo 
modificare a materialului somatic să afecteze mate- 
rialul germinal într-atât încît modificarea în cauză 
să devină ereditară? Profesorul Weismann răspunde 
la această întrebare afirmînd că dovezile în favoarea 
transmiterii directe a trăsăturilor dobîndite sînt cu 
totul insuficiente; şi, admiţînd că așa stau lucrurile, 
pînă la apariţia unor dovezi satisfăcătoare nu putem 
accepta ideea că transmiterea constituie un factor al 
evoluţiei. 


Cum este posibil progresul, așadar, dacă nici 
una dintre modificările pe care le suferă corpul nu 
este transmisă de la părinţi către progenituri? La 
această întrebare trebuie să răspundem că variaţie 
există, deși, din perspectiva sugerată mai sus, modi- 
ficarea este exclusă de la orice participare la progresul 
neamului. Prin modificări înţeleg acele schimbări 
care modelează cumva structura corporală, iar prin 

variaţii înţeleg acele diferențieri a căror origine este 
germinală. Că variaţia de origine germinală este 
o realitate în lumea organică este un fapt acceptat 
de toţi; de asemenea, nu se pune la îndoială că 
unele variaţii sînt adaptative. Cei care împărtășesc 
opinia transmiterii trăsăturilor dobîndire susțin că 
modificarea într-o anumită direcţie în cadrul unei 
generaţii este—prin transmiterea schimbării (într-un 
mod neînțeles încă) de la țesuturile somatice la celu- 
lele germinale—o sursă de variaţie în aceeași direcţie, 
în generația următoare.  Selecţioniștii, pe de altă 
parte, exclud această sursă de variaţie, susţinînd că 
presupusa dovadă în favoarea ei este insuficientă sau 
nesatisfăcătoare. Întreaga lor teorie depinde însă de 
apariţia variațiilor, dintre care cele în direcţii nefa- 
vorabile sînt eliminate, în vreme ce acelea folositoare 
şi cele adaptative sînt menținute. Nu este necesar să 
discutăm aici cum apar aceste variaţii în materialul 
germinal. Să presupunem, pur şi simplu, că, într- 
adevăr, variațiile de origine germinală apar şi se ma- 
nifestă în mai multe direcţii. 

Astfel stau lucrurile, prin urmare. Toți recunosc 
existenţa variațiilor şi admit că sursa lor proximă se 
află în ovulul fertilizat. Toţi acceptă că, datorită plas- 
ticităţii sale, individul este capabil—într-o măsură 
mai mare sau mai mică—de modificări adaptative. 
Susţinătorii transmiterii trăsăturilor dobîndite con- 
sideră că efectele modificărilor sînt transferate cumva 
asupra materialului germinal, unde generează varia- 
ţii. Selecţioniștii neagă această cale de transmitere și 
pretind că variațiile adaptative sînt independente de 
modificările adaptative. 


Acum, ce este selecţia naturală, așa cum a fost 
ea înţeleasă de către maestru— Darwin? Este un 
proces prin care, în cadrul luptei pentru existenţă, 
indivizii care deţin variaţii favorabile și adaptative 
supraviețuiesc şi își transmit mai departe materialul 
genetic de calitate, în vreme ce indivizii care de- 
țin variaţii nefavorabile sucombă, sînt eliminaţi mai 
devreme sau mai tirziu, avînd, în consecinţă, şanse 
mai mici de a produce urmaşi. Aceasta este selecţia 
naturală a lui Darwin. Dar este limpede că, pentru 
a ajunge să diferenţieze între supravieţuire şi elimi- 
nare, caracterul favorabil al variaţiei trebuie să atingă 
un anumit nivel—variind proporţional cu acuitatea 
luptei. Romanes a numit acest fapt valoarea selecției. 


1 Germinal Selection, „Monist”, ian., 1896, p. 290. 
20p. cit., p. 264. 
5 Natural Science, vol. I, apr., 1892, p. 100-101. 


lar una dintre dificultăţile pe care criticii selecției 
naturale le-au resimţit este că ceva mai multă sau ceva 
mai puţină variaţie poate fi adesea insuficientă pentru 
a avea valoare selectivă şi pentru a determina supra- 
vieţuirea. Profesorul Weismann a admis că avem 
de-a face cu o problemă. „Lamarckienii au dreptate”, 
spune el, „atunci cînd susţin că factorul pentru care 
fusese rezervată exclusiv denumirea selecție naturală, 
adică selecția personală (że. selecţia indivizilor), era 
nesatisfăcător pentru explicarea fenomenului”!.. $i, 
apoi”: „Selecţiei lui Darwin și Wallace îi lipseşte ceva; 
ceva ce trebuie obligatoriu să fie descoperit, dacă este 
posibil”. 

Factorul adiţional la care face aluzie Dr. Weis- 
mann este selecția germinală. Pe scurt definit, acesta 
se prezintă după cum urmează: Între părţile materia- 
lului germinal din care se dezvoltă mai multe organe 
sau grupe de organe există competiţie. Pe acestea 
le numește determinanti; în această competiţie, cei 
mai puternici determinanţi iau ce este mai bun și se 
dezvoltă în continuare pe seama celor mai slabi, care 
sînt înfometați, tind să decadă și, în cele din urmă, 
să dispară. Sugestia este interesantă, dar cît se poate 
de imposibil de supus testului observaţiei. Ea trebuie 
aşezată printre alți poate din biologie. Dacă ar fi 
acceptată ca factor, selecția germinală ar putea explica 
existenţa variațiilor determinate, adică, să spunem, a 
variațiilor de-a lungul liniilor de adaptare speciale sau 
particulare. 


În orice caz, astfel de variaţii determinate sînt 
explicabile prin teoria selecţiei naturale—un termen 
care, în opinia mea, ar trebui rezervat pentru pro- 
cesul supravieţuirii și eliminării individului, la care 
l-a aplicat Darwin. Într-un text din 1892 am pus 
problema în felul următor”: „Să luăm cazul unui 
organism care a ajuns cumva să trăiască în armonie cu 
mediul său. Variaţii uşoare apar și se manifestă în mai 
multe direcţii, dar ele sînt eliminate prin încrucișare. 
Este ca şi cum o sută de pendule ar pendula doar 
puţin, în mai multe direcţii, dar mişcările tuturor 
ar fi neutralizare. Acum, să plasăm un astfel de 
organism în condiţii schimbate. Oscilaţia unuia sau 
a două dintre pendule ajunge a fi avantajoasă, iar 
organismele în care se manifestă aceste două pendule 
ar fi selectate. Ele s-ar împreuna, iar în urmaşii lor, în 
timp ce aceste două pendule continuă să penduleze 

ca urmare a eredității congenitale, celelalte 98 de 
pendule ar fi suprimate cu repeziciune, precum în 
cazul anterior. 

Să mai presupunem, apoi, că variaţia structurii 
dinţilor—într-o anumită direcţie avantajoasă sub as- 
pect mecanic—ar fi o asemenea mișcare de pendul 
selectată. Acel pendul particular, pendulînd în acea 
direcţie particulară, va face obiectul selecţiei. Cele- 
lalte pendule vor fi suprimate, precum mai înainte; 
iar în acel pendul particular, variațiile dinspre di- 
recţia particulară vor fi de asemenea suprimate. Se 
va balansa puţin, dar mișcarea lui nu va însemna 
nimic în comparaţie cu oscilaţia nutrită de selecţie. 
În acest caz, aşadar, selecția va alege între ceva cu 
mai multă complexitate, una avantajoasaă, și ceva cu 
mai puţină complexitate, una dezavantajoasă. Mai 
puţina complexitate va fi eliminată, ceva mai multa 
complexitate va supravieţui. Oricum, ceva mai puţin 
şi ceva mai mult sînt același lucru din perspectiva 
oscilaţiei dezvoltării. Prin urmare, variațiile care pot 
fi descoperite la fosilele de mamifere la care dezvol- 
tarea dinţilor de-a lungul liniilor speciale se află în 
progres vor fi—din perspectiva ipotezei selecției— 
mai mari sau mai mici de-a lungul unui reper dat; 
cu alte cuvinte, variațiile vor fi determinate și se vor 
manifesta în direcția adaptării speciale”. 

Profesorul Weismann adoptă o poziţie asemănă- 
toare în recenta sa lucrare asupra selecţiei germinale‘: 
„Doar prin selecţia variațiilor în plus sau în minus 
ale trăsăturii se petrece schimbarea constantă a acelei 
trăsături în direcţia determinată, în plus sau în minus. 
[...] Prin urmare, putem spune în termeni generali 
că o variaţie definită progresiv direcţionată, a unei 
anumite părţi, se produce prin selecţia continuă în 
acea direcţie definită. Aceasta nu este o ipoteză, ci o 
inferență directă din fapte şi poate fi exprimată după 
cum urmează: Prin selecţia tipului în discuţie, mate- 
rialul germinal este progresiv modificat, astfel încît 
să corespundă cu producerea unei variaţii definite 
progresiv direcționate, a părţii”. 

În prelegerea Romanes, Profesorul Weismann 
face o altă sugestie valoroasă şi utilă, care cred că poate 
fi dezvoltată şi amplificată. Discută acolo despre 
ceea ce el numeşte inzraselecție sau acea plasticitate 
individuală la care am făcut referire adesea. Unul 


4Monist, ian., 1896, p. 268. 


dintre exemplele pe care le evidenţiază este cel al 
structurii osului. „Herman Meyer”, spune el’, „pare 
a fi fost primul care a atras atenţia asupra adapta- 
ivităţii, cu referire la structurile microscopice ale 
ţesuturilor animale—a căror prezenţă se manifestă 
în cel mai frapant mod în substanţa spongioasă a 
oaselor lungi de vertebrate superioare. Această sub- 
stanţă este orînduită în baza unui principiu mecanic 
similar celui al structurilor arcuite, în general. Ea 
este compusă din numeroase plăci osoase delicate, 
astfel aranjate încît să susţină un cît mai mare nivel 
de tensiune și de presiune, și să confere maximum 
de soliditate cu cheltuială minimă de material. Dar 
direcţia, poziţia și forţa acestor lungi plăci osoase nu 
sînt în nici un caz congenitale sau predeterminate, 
ci depind de circumstanţe. Dacă osul este rupt și se 
vindecă, plăcile de țesut spongios se rearanjează astfel 
încît să se afle în noua direcţie de maximă tensiune și 
presiune; în felul acesta ele se pot adapta singure la 
împrejurări schimbate”. 

Apoi, după ce se referă la explicaţia lui Wilhelm 
Roux asupra cauzei acestor minunat de fine adaptări, 
prin aplicarea principiului selecţiei la părţile orga- 
nismului în care—se presupune—se petrece o luptă 
pentru existenţă între părţi, Profesorul Weismann 
arată“ că „nu structurile adaptative în sine se transmit, 
ci doar calitatea materialului din care intraselecţia 
formează aceste structuri, de la capăt, în fiecare in- 
divid în parte. [...] Nu țesutul spongios în sine se 
transmite, ci o masă de celule, care de la nivelul ger- 
minal încolo reacţionează la tensiunea și la presiunea 
din care rezultă în mod necesar țesutul spongios”. Cu 
alte cuvinte, nu adaptarea congenitală mai mult sau 
mai puţin definită este cea dusă mai departe pe calea 
eredității, ci o plasticitate înnăscută, care face posibilă 
modificarea adaptativă a individului. 


Această plasticitate individuală este fără îndoială 
un mare avantaj pentru progresul speciei. În lupta 
pentru existenţă, individul adaptat va scăpa de elimi- 
nare, şi nu contează dacă adaptarea s-a produs pe calea 
modificărilor individuale ale țesuturilor somatice sau 
pe calea variaţiei de origine germinală. Atît timp 
cît adaptarea este prezentă—indiferent de cum a 
apărut—, supraviețuirea este asigurată. Profesorul 
Weismann aplică această concepţie la una dintre acele 


Romanes Lecture on The Effect of External Influences on Development, [1894], p. 11, 12. 


SRomanes Lecture, p. 15. 
7Romanes Lecture, p. 18, 19. 

dificultăţi care au fost reliefate de către criticii selec- 
ţiei naturale. El spune”: „Să luăm bine-cunoscuta 
situaţie a creșterii graduale a coarnelor la cerbi, proces 
de pe urma căruia, în decursul generaţiilor, capul 
devine tot mai greu încărcat. S-a pus întrebarea 
cum este posibil ca părţi ale corpului care trebuie 
să suporte și să poarte această greutate să varieze 
simultan și în armonie, dacă nu există transmiterea 
efectelor întrebuințării şi ncîntrebuințării și dacă 
schimbările rezultă doar din procesele de selecţie. 
Aceasta este întrebarea pusă de către Herbert Spencer 
în legătură cu „coadaptarea”, iar răspunsul trebuie 
căutat în relaţie cu procesele intraselecţiei. Este 
neapărat necesar ca toate părţile implicate— craniul, 
muşchii și ligamentele gitului, vertebrele cervicale, 
oasele membrelor anterioare etc.—să se adapteze ele 
însele simultan, prin variația materialului germinal, 
la creșterea în mărime a coarnelor, deoarece în fie- 
care individ particular variaţia necesară se va petrece 
temporar prin intraselecţie”, adică prin modificarea 
individuală datorată plasticităţii înnăscute a părţilor 
în cauză. „Ameliorarea părţilor în discuţie, astfel 
dobîndită”, stăruie Profesorul Weismann, „cu sigu- 
ranţă că nu se va transmite; dar variaţia primară 
nu se pierde. De aceea, atunci cînd se petrece o 
creştere avantajoasă a mărimii coarnelor, ea nu duce 
la distrugerea animalului ca urmare a faptului că alte 
părţi ar fi incapabile să-i urmeze de la sine. Toate 
părţile organismului sînt variabile (że. modificabile) 
într-o anumită măsură și capabile de a fi determinate 
de forţa şi natura influențelor care le afectează, iar 
această capacitate de a răspunde proporţional stimu- 
lului funcţional trebuie privită ca mijlocul care face 
posibilă menţinerea unei coadaptări armonioase a 
părţilor, de-a lungul metamorfozei filetice a speciilor. 
[...] După apariţia treptată a variațiilor primare în 
metamorfoza filetică, adaptările secundare vor fi în 
măsură să ţină regulat pasul cu ele”. 


Pînă acum l-am ascultat pe Profesorul Weis- 
mann. Conform concepţiei sale, variațiile în linia 
germinală apar cînd și cînd. Datorită plasticităţii 
înnăscute, mai multe părţi ale unui organism, im- 
plicate prin asocierea lor cu diferite alte părţi, se 
modifică pe parcursul vieţii individului, astfel încît 
modificările lor cooperează cu variaţia germinală la 
producerea unei adaptări avînd dublă origine, parţial 
congenitală, parţial dobindită. Apoi, organismul 
aşteaptă—ca să spunem astfel— continuarea variaţiei 
congenitale, atunci cînd se petrece iarăși un proces 


de adaptare similar, şi astfel, printr-o serie de paşi 
variaţionali succesivi, se realizează progresul speciei, 
asistat de o serie de modificări individuale coopera- 
ţionale. 

Dacă s-ar demonstra acum că, în ciuda principii- 
lor selecţioniste, nu există transmitere a modificărilor 
datorate plasticităţii individuale—cu toate că aceste 
modificări generează condiţii în care variaţii de ase- 
menea natură creează ocazia apariţiei și manifestării 
lor în progresul speciei—, s-ar face un pas înainte 
către reconcilierea opiniilor contrare. Mi se pare că 
situaţia se află în acel punct. 

Pentru a explica conexiunea care ar putea exista 
între modificările țesuturilor somatice, datorate plas- 
ticității înnăscute (intraselecţie), şi variațiile cu ori- 
gine germinală, în direcţii adaptative coincidente, 
putem reveni la analogia cu pendulul. Presupunînd 
că variațiile tind să apară în număr mare și în direcţii 
divergente, putem asemăna fiecare dintre acestea cu 
un pendul care tinde să oscileze; mai bine: care 
pendulează prin intermediul unui mic arc. În ceea ce 
priveşte variaţia, organismul este un agregat complex 
de astfel de pendule. Să presupunem, apoi, că el 
a atins armonia congenitală cu mediul său. Toate 
pendulele pendulează prin intermediul micului arc 
ce închipuie variațiile uşoare, care apar chiar şi între 
progeniturile acelorași părinţi. Nici un pendul nu 
poate să-și crească oscilaţia întrucît, de vreme ce 
organismul a atins armonia cu mediul său, orice 
variaţie însemnată va fi în afara zonei de armonie, iar 
individul la care apare va fi eliminat. Selecţia natu- 
rală, așadar, va asigura amortizarea oscilaţiei tuturor 
pendulelor, în limite relativ înguste. 

Dar să presupunem că are loc o schimbare— 
relativ rapidă—a condiţiilor de mediu.  Variaţiile 
congenitale nu vor face faţă împrejurării. Oscilaţia 
pendulelor în cauză nu va putea crește cu celeri- 
tate. Aici intră în joc plasticitatea indivizilor, fapt 
ce îi salvează de la extincţie pe unii dintre membrii 
speciei. Aceştia se vor adapta la noile condiţii da- 
torită modificărilor petrecute la nivelul ţesuturilor 
somatice. Dacă nici unul dintre membrii speciei nu 
deţine suficientă plasticitate pentru a efectua această 
acomodare, specia va pieri, după cum realmente s-a 
întîmplat în mod repetat pe parcursul istoriei, la scară 
geologică. Speciile stereotipizate au sucombat, cele 
dotate cu plasticitate au supravieţuit. Prin urmare, să 
presupunem că anumite organisme se acomodează la 
noile condiţii, prin modificări plastice ale ţesuturilor 

somatice—să spunem, prin consolidarea adaptativă a 
unei structuri osoase. Care este efectul asupra varia- 
ţiilor congenitale? În vreme ce, precum mai sus, alte 
pendule continuă să fie suprimate de selecția natu- 
rală, oscilaţia pendulului care reprezintă o variaţie în 
acea structură osoasă nu mai este împiedicată. El este 
liber să penduleze cît poate. Variaţiile congenitale în 
direcţia modificării adaptative vor merge cît de mult 
întru binele individului în discuţie. Ele vor constitui 
o predispoziţie congenitală către acea întărire a părţii 
care este senţială pentru supravieţuire. Variaţiile în 
direcţia opusă, care tind să contracareze modificarea 
adaptativă, vor fi dezavantajoase şi vor fi eliminate. 
Astfel stînd lucrurile, dacă condiţiile rămîn constante 
de-a lungul mai multor generaţii, variaţia congenitală 
va face ca aceeași consolidare a structurii osoase— 
obținută vremelnic pe calea modificării plastice—să 
devină ereditară. Efectele sînt întocmai aceleași care 
ar fi fost dacă modificarea în discuţie s-ar fi transmis 
direct—într-un grad mic, dar continuu cumulativ. 
Totuși, ele se obţin într-o modalitate care nu implică 
o astfel de transmitere. 


lată un caz particular: Să admitem că în evoluţia 
cabalinelor a devenit avantajos ca degetul mijlociu 
al fiecărui picior să fie foarte dezvoltat, iar degetele 
laterale să fie reduse ca mărime; să mai admitem că 
acest fapt s-a petrecut prin modificare adaptativă, pe 
calea unei întrebuinţări intense a degetului mijlociu 
şi prin relativa neîntrebuinţare a degetelor laterale. 
Variaţiile de la nivelul acestor degete nu mai sînt 
suprimate și eliminate. Orice predispoziţie conge- 
nitală către dezvoltarea intensă a degetului mijlociu 
şi scăderea în mărime a degetelor laterale va tinde să 
stimuleze modificarea adaptativă și să-i compenseze 
deficienţele. Orice predispoziţie congenitală în di- 
recţia contrarie va tinde să contracareze modificarea 
adaptativă şi să-i diminueze eficienţa. Cea dintîi 
va permite modificării adaptative să pornească de la 
un nivel mai ridicat—ca să spunem aşa—, dîndu-i 
posibilitatea de a continua în aceeași direcţie. Cea 
de-a doua o va obliga să pornească de la un nivel 
mai scăzut şi nu-i va permite să meargă prea departe. 
Dacă se produce selecţia naturală, am putea crede cu 
ușurință că ea se produce în atari circumstanţe“ şi că 
acționează de-a lungul liniilor trasate prin modificare 
adaptativă. Modificarea ar fi iniţiatoarea, iar variaţia 


ar urma-o. Nu este de mirare că s-a putut crede 
că modificarea se transmite ca variaţie ereditară. O 
astfel de interpretare a faptelor este mai simplă și mai 
evidentă. Dar interpretările simple şi evidente nu sînt 
mereu corecte. lar dacă, la o examinare mai atentă, în 
lumina deplinei cunoașteri, constatăm că ele prezintă 
grave dificultăţi, o interpretare mai puţin simplă şi 
mai puţin evidentă ar putea pretinde acceptul nostru 
provizoriu. 

Într-o recentă lucrare asupra selecţiei germinale, 
Profesorul Weismann spune”: „Mă las, împăcat, în 
voia speranţei că acum, după ce a fost găsită o nouă 
explicaţie, reconcilierea şi unificarea opiniilor potriv- 
nice nu sînt prea departe și că apoi ne vom continua 
lucrul împreună, pe noile temelii”. Ca unul la care 
Profesorul Weismann face aluzie, întrucît şi-a expri- 
mat opinia că principiul lamarckian trebuie acceptat 
ca ipoteză de lucru, la rîndul meu sînt dispus să mă las 
în voia aceleiași speranţe. Selectia germinală nu mă 
convinge, cu toate că o privesc ca ipoteză sugestivă; și 
fireşte că nu sînt convins de argumentul că, întrucît 
în anumite cazuri— precum cel al schimbărilor de la 
nivelul părţilor chitinoase ale scheletului insectelor și 
crustaceelor, și al dinţilor mamiferelor—, întrebuin- 
țarea și neîntrebuinţarea nu pot juca vreun rol, atunci 
în nici o altă situaţie transmiterea întrebuinţării nu 
izbutește. Chiar și Homer moţăie cîteodată, iar Pro- 
fesorul Weismann pare să-și fi pierdut și el sagacitatea 
logică în acest caz. Dar mi se pare că în ceea ce 
priveşte afirmaţiile pe care le-am evidenţiat, avem 
libertatea de a accepta faptele prezentate de către cei 
care admit transmiterea trăsăturilor dobîndite și tot- 
odată să le interpretăm din perspectiva principiilor 
selecţioniste. 

În acest moment ar putea fi bine să rezumăm 
direcția dezbaterii, într-o serie de paragrafe numero- 
tate. 

1. În plus față de ceea ce este definit congenital 
în structura sau în modalitatea răspunsului, un orga- 
nism moștenește o anumită cantitate de potenţiale de 
modificare sau de plasticitate înnăscută. 

2. Selecţia naturală asigură: 

(a) definirea congenitală care este avanta- 
joasă. 

(b) plasticitatea înnăscută care este avanta- 
joasă. 


SSelecţia germinală a Profesorului Weismann, dacă o vera causa ar fi un factor de cooperare şi ar participa la producerea variațiilor 


necesare. 
? „Monist”, loc. cit., p. 290. 

3. Atît a, cît şi b sînt curente, însă uniformitatea 
condiţiilor tinde să reliefeze prima variabilă, iar con- 
diţiile de viaţă, pe cea de-a doua. 

4. Organismul este supus: 

(a) variaţiei de origine germinală. 
(b) modificărilor cu originea în mediu, ce 
afectează soma sau țesuturile corporale. 

5. Adepții transmiterii trăsăturilor dobîndite 
susţin că modificarea somatică într-o direcţie dată, în 
cadrul unei generaţii, se transmite către celulele re- 
producătoare, ajungînd—în generaţia următoare— 
să constituie o sursă de variaţie germinală în aceeași 
direcţie. 

6. S-a sugerat că modificările care persistă de-a 
lungul mai multor generaţii, deși netransmise mate- 
rialului germinal, permit apariţia variaţiei germinale 
de aceeași natură. 

7. În condiţii de viaţă constante, la organismele 
care au ajuns la ajustări armonioase în raport cu aceste 
condiţii, apar variaţii în mai multe direcţii; totuși, 
selecţia naturală le elimină pe toate cele la care sînt 
într-o cantitate atît de mare încît să fie dezavanta- 
joase; în felul acesta, selecţia naturală acţionează ca 
un filtru al tuturor variațiilor, restrîngîndu-le între 
limite înguste. 

8. Să presupunem totuși că un grup de orga- 
nisme aparţinînd unei specii plastice este pus în noi 
condiţii de mediu. 

9. Cele a căror plasticitate somatică înnăscută 
este egală cu oportunitatea vor supravieţui. Ele sînt 
modificate. Cele a căror plasticitate nu este egală cu 
ocazia sînt eliminate. 

10. O astfel de modificare se petrece generaţie 
după generaţie, însă ea nu se moștenește ca atare. 
Nu există transmitere a efectelor modificării către 
materialul germinal. 

11. Acum însă variațiile în aceeași direcţie cu cea 
a modificării somatice nu mai sînt reprimate, ci sînt 
permise în toată amplitudinea lor. 

12. Orice variaţii congenitale antagonice ca di- 
recţie cu aceste modificări vor tinde să le contracareze 
pe acestea și să predispună către eliminare organismul 
în care ele apar. 

13. Orice variaţii congenitale asemănătoare ca 


direcţie cu aceste modificări vor tinde să le sprijine şi 
să favorizeze indivizii în care ele apar. 

14. În felul acesta va apărea o predispoziţie con- 
genitală către modificarea în discuţie. 

15. Cu cît se continuă mai mult acest proces, cu 
atît mai pregnantă va fi predispoziția și cu atît mai 
mare va fi tendința către variațiile congenitale, spre a 
se conforma sub toate aspectele modificărilor plastice 
persistente, în vreme ce 

16. Plasticitatea— care continuă operaţiunea—, 
modificările vor deveni tot mai adaptative. 

17. Prin urmare, la început se află modificarea 
plastică, ea fiind urmată de variaţia germinală, una 
netezindu-i calea celeilalte. 

18. Odată iniţiată variabilitatea, selecţia natu- 
rală va tinde să o nutrească în anumite linii avanta- 
joase, deoarece (a) eliminarea constantă a variațiilor 
duce la supraviețuirea celor relativ invariabile; dar 
(b) perpetuarea variațiilor în orice direcţie dată duce 
la supraviețuirea variabilei orientate în acea direcţie. 
Paleontologii lamarckieni pot ignora faptul că selec- 
ţia naturală produce variaţie determinată. 

19. Fixîndu-și atenţia mai întîi asupra modifi- 
cării şi abia apoi asupra faptului că efecte organice 
asemănătoare celor produse de modificarea treptată 
se stereotipizează congenital, adepţii transmiterii 
trăsăturilor dobîndite presupun că modificarea este 
moștenită ca atare. 

20. Noi susţinem că modificarea ca atare nu 
este moştenită, dar este condiţia sub care variațiile 
congenitale sînt favorizate, iar dacă au la dispoziţie 
timpul necesar pentru a zăbovi în organism, ele sînt 
astfel activate în proporţii care le fac să ajungă la un 
nivel pe deplin adaptativ. 

Dacă avem în minte faptul că modificarea plas- 
tică și variaţia germinală au acţionat împreună de- 
a lungul întregului parcurs al evoluţiei organice, 
ajungînd la scopul comun al adaptării, este foarte 
greu de crezut că pe întregul parcurs ele au acţionat 
independent una de cealaltă. Dacă ar fi respinsă 
directa dependenţă susţinută de către adepţii trans- 
miterii trăsăturilor dobîndite, poate că dependenţa 
indirectă, aici susținută, ar merita să fie luată în 
seamă. 


[Traducere de Adina Chirilă şi Francisc Gafton] 


